Drapsmennene ble ikke straffet, men den 8. november samme år ble Laxmand selv i stedet dømt skyldig, uten at noen våget å opptre til hans forsvar. Laxmands datter, Else, var gift med befalingsmann på Kalmarhus, Abraham Eriksen Gyldenstierne. Etter freden i 1512, forklarte paret, på Gyldenstiernes foranledning, at de ikke hadde hatt noen forbindelse med Laxmand. Først i 1526 fikk Laxmands barn erstatning for tapet, men kun for sin mødrenearv og mot å gi avkall på farens eiendommer.